4. การประกอบธุรกิจของแต่ละสายผลิตภัณฑ์

4.1 ลักษณะผลิตภัณฑ์หรือบริการ

บริษัท เอเวอร์แลนด์ จำกัด (มหาชน)
ประกอบธุรกิจพัฒนาอสังหาริมทรัพย์โดยการพัฒนาที่ดินเพื่อนำมาจัดจำหน่ายในรูปแบบของทาวน์เฮ้าส์
บ้านเดี่ยว และคอนโดมิเนียม โดยมีกลุ่มลูกค้าทุกระดับ
ซึ่งส่วนใหญ่จะอยู่ในกลุ่มที่มีรายได้ระดับปานกลางขึ้นไป

บริษัทฯมีการดำเนินการพัฒนาอสังหาริมทรัพย์ ในทำเลต่างๆ
นอกจากการพัฒนาโครงการเพื่อจำหน่ายภายใต้การบริหารงานของบริษัทฯ และบริษัทย่อยแล้ว
บริษัทฯ ยังมีนโยบายในการลงทุนในโครงการอสังหาริมทรัพย์ต่างๆที่มีศักยภาพ
ทั้งนี้โครงการที่อยู่ภายใต้การดำเนินการของบริษัทฯ นั้นมีอยู่หลายโครงการ
ซึ่งแต่ละโครงการจะมีลักษณะรูปแบบ และทำเลที่ตั้ง แตกต่างกันออกไป
เพื่อรองรับและตอบความต้องการกับกลุ่มเป้าหมายทุกระดับ โดยมีรายละเอียดดังนี้

  โครงการมาย วิลล่า บางนา

โครงการมาย วิลล่า บางนา ประกอบด้วยอาคารทั้งสิ้น 3 อาคาร (อาคารเอ อาคารบี อาคารซี)
โดยแบ่งเป็นอาคารสำนักงาน 1 อาคาร ประกอบด้วยสำนักงานจำนวน 60 ห้อง และ
อาคารที่พักอาศัย 2 อาคาร ประกอบด้วยห้องชุดพักอาศัย 718 ห้องชุด ตั้งอยู่บนที่ดินจำนวน 17 ไร่
1 งาน 80 ตารางวา บนถนนสรรพาวุธ เขตบางนา กรุงเทพฯ
ซึ่งเป็นโครงการที่พัฒนาเสร็จเรียบร้อยแล้วตั้งแต่ปี 2536
สำหรับโครงการในส่วนของอาคารสำนักงานนั้นได้เริ่มจำหน่ายตั้งแต่ปี 2542
และในส่วนของห้องชุดนั้นบริษัทฯ
ได้ดำเนินการพัฒนาและปรับปรุงห้องชุดที่ยังคงเหลืออยู่ใหม่เพื่อทำการจำหน่ายให้แก่ลูกค้าและผู้สนใจทั่วไป
กลุ่มลูกค้าเป้าหมายของบริษัทฯ สำหรับในส่วนของห้องชุดจะเป็นกลุ่มลูกค้าที่มีรายได้ปานกลางและสูง
ทั้งนี้ ณ วันที่ 31 ธันวาคม 2555 มีจำนวนห้องชุดพักอาศัยคงเหลือขายจำนวน 2 ยูนิต

โครงการเดอะ รอยัล บีช เพชรบุรี

โครงการเดอะรอยัล บีช เพชรบุรี เป็นโครงการประเภทที่พักอาศัยริมทะเลเพื่อขาย
เนื้อที่รวมทั้งโครงการ 6-2-31 ไร่ เนื้อที่ใช้สอยรวม 9,043.97 ตารางเมตร
มูลค่าโครงการกว่า 150 ล้านบาท ประกอบด้วยอาคารแบบเทอร์เรซเฮ้าส์ 3 ชั้น ขนาดเนื้อที่
259.06 ตารางเมตรต่อหลัง จำนวน 4 ยูนิต และห้องชุดพักอาศัยซึ่งแบ่งย่อยเป็นห้องชุดแบบ A ,
B , C , D , Penthouse และ Grand House รวมจำนวน 62 ยูนิต
ที่ตั้งโครงการอยู่ที่บริเวณถนนตาลต้นเดียว(ถนนเลียบหาดเจ้าสำราญ) ตำบลหาดเจ้าสำราญ
อำเภอเมืองเพชรบุรี จังหวัดเพชรบุรี ทั้งนี้ ณ วันที่ 31 ธันวาคม
2554โครงการดำเนินการขายไปหมดแล้ว โดยมีห้องชุดคงเหลือรอการโอนจำนวน 1 ยูนิต

โครงการมายโฮม เทพารักษ์

โครงการประเภททาวน์เฮ้าส์สร้างเสร็จ จำนวน 194 หลัง ตั้งอยู่บนที่ดินจำนวน 19 ไร่ 3 งาน
17 ตารางวา ติดถนนเทพารักษ์ ก.ม. 1 ตำบลสำโรงเหนือ อำเภอเมือง จังหวัดสมุทรปราการ
ภายในโครงการประกอบด้วยอาคารทาวน์เฮ้าส์ 3 ชั้นจำนวน 194 หลัง และคลับเฮ้าส์
ที่ผ่านมาบริษัทได้ทำการพัฒนาและปรับปรุงโครงการเพื่อจำหน่าย ซึ่งกลุ่มลูกค้าเป้าหมายของบริษัทฯ
จะเป็นลูกค้าที่มีรายได้ปานกลาง ทั้งนี้ ณ วันที่ 31 ธันวาคม 2554
โครงการดำเนินการขายไปหมดแล้ว

โครงการมายโฮม สุวินทวงศ์

โครงการจัดสรรที่ดินพร้อมที่พักอาศัย ตั้งอยู่บนที่ดินจำนวน 117 ไร่ 1 งาน 41 ตารางวา
อยู่ระหว่างการก่อสร้างบ้านตัวอย่าง และได้ทำการปรับที่ดินในเบื้องต้นสำหรับการก่อสร้างแล้ว
โดยได้ออกแบบผังโครงการเรียบร้อยแล้ว ทั้งนี้กลุ่มลูกค้าเป้าหมายของบริษัทฯ
จะเป็นกลุ่มลูกค้าที่มีรายได้ระดับปานกลางถึงสูง

โครงการมายโฮมเชียงใหม่

โครงการบ้านเดี่ยว จำนวน 3 เฟส รวม 500 ยูนิต บนที่ดินจำนวน 167-2-2 ไร่ ตั้งอยู่ที่
ตำบลแม่สา อำเภอแม่ริม จังหวัดเชียงใหม่ โดยเป็นโครงการพัฒนาอสังหาริมทรัพย์ของ บริษัท
ณัฐนันท์พัฒนา จำกัด ซึ่งเป็นบริษัทย่อยของบริษัทฯ
โดยมีกลุ่มลูกค้าเป้าหมายเป็นผู้มีรายได้ระดับปานกลางไปถึงรายได้ระดับสูง ในปัจจุบันที่ดินเฟส 1
ของโครงการดังกล่าว
ได้รับการถมที่ดินเป็นที่เรียบร้อยแล้วและอยู่ระหว่างการวางระบบสาธารณูปโภค
พร้อมทั้งการก่อสร้างแบบบ้านตัวอย่าง

รายละเอียดโครงการของบริษัทฯ และบริษัทย่อย

[TABLE]

ปัจจุบันในการก่อสร้างโครงการต่าง ๆ ของบริษัทฯ บริษัทฯ ได้ทำการว่าจ้างบริษัทอื่น ๆ
โดยมีรายละเอียดดังนี้

+------------+----------------+---------------------------+------------+
| โครงการ    | บริษัทผู้ออกแบบ    | ผู้รับเหมาก่อสร้าง             | ผู้ดูแลการขาย |
|            |                |                           |            |
|            | / ถอดแบบ       |                           |            |
+------------+----------------+---------------------------+------------+
| มายโฮม     | บจ. ซี.ซี.ดับบลิว  | บจ. อธิปพรกรุ๊ฟ – ถมดิน       | บมจ.       |
| สุวินทวงศ์    |                |                           | เอเวอร์แลนด์ |
|            |                | หจก. นพวงศ์ เซอร์วิส – ถมดิน  |            |
|            |                |                           |            |
|            |                | หจก. พี.ที. สถาปัตย์ -        |            |
|            |                | สร้างสะพาน                 |            |
|            |                |                           |            |
|            |                | บจ.                       |            |
|            |                | ซุปเปอร์สปีดคอนสตรัคชั่น-ทำถนน  |            |
|            |                |                           |            |
|            |                | บมจ.ไดอิจิ คอร์ปอเรชั่น-ทำรั้ว   |            |
|            |                |                           |            |
|            |                | บจ.ว.มัฆวาน-วางท่อประปา     |            |
+------------+----------------+---------------------------+------------+
| มายโฮม     | บจ. เอส เค     | คุณชูศักดิ์ ศรีมูล -             | บจ         |
| เชียงใหม่    | พลัสวาย         | ก่อสร้างซุ้มประตู              | .ณัฐนันท์พัฒนา |
|            |                |                           |            |
|            |                | คุณวรรธนันท์ แก้วมา -         |            |
|            |                | ก่อสร้างสำนักงานขาย          |            |
|            |                |                           |            |
|            |                | คุณเกรียงไกร จินประพัฒน์ –     |            |
|            |                | งานถนนเข้าสู่ โครงการ        |            |
+------------+----------------+---------------------------+------------+

4.2 การตลาดและภาวะการแข่งขัน

กลยุทธ์ทางการตลาด

- ในด้านผลิตภัณฑ์ ในส่วนของโครงการที่มีการพัฒนาไปแล้วบริษัทฯ
ได้ว่าจ้างผู้รับเหมาก่อสร้างที่ชำนาญเพื่อทำการซ่อมบำรุง ออกแบบ ปรับปรุง และตกแต่งอาคาร
บ้าน ที่มีอยู่เดิมรวมทั้งคำนึงถึงประโยชน์ใช้สอยตามความต้องการของผู้บริโภค
อีกทั้งปรับเปลี่ยนและเลือกใช้ผลิตภัณฑ์ที่มีรูปแบบดีไซน์สวยงามและมีคุณภาพเพื่อความพร้อมของสินค้าก่อนขาย
ทำให้ลูกค้าเกิดความมั่นใจ และตัดสินใจได้ง่ายขึ้น กลยุทธ์ทางการตลาด
จะเน้นด้านการสร้างคุณภาพและคงทนของสินค้าในระยะยาว เพื่อให้ลูกค้าเกิดความไว้วางใจ
และบ่งบอกถึงมาตรฐานของบริษัทฯ ในการพัฒนาโครงการอื่น ๆ ต่อไปในอนาคต

- บริษัทฯ จะพิจารณาถึงศักยภาพของทำเลในการพัฒนาโครงการแต่ละรูปแบบ
โดยศึกษาถึงความเจริญของสิ่งอำนวยความสะดวกของระบบสาธารณูปโภคจากภาครัฐที่จะลงทุนก่อสร้าง
การวิเคราะห์กลุ่มลูกค้า และความต้องการของลูกค้าในแต่ละทำเล ทั้งนี้เพื่อให้สินค้าของบริษัทฯ
เข้ากับรูปแบบการใช้ชีวิตของกลุ่มลูกค้าของบริษัทฯ และทำให้บริษัทฯ มีต้นทุนในการพัฒนาที่ดินที่ไม่สูง

- บริษัทฯ จะคำนึงถึงสภาพการแข่งขันในแต่ละทำเล
เพื่อสร้างข้อได้เปรียบในการแข่งขันกับคู่แข่งขันในทำเลเหล่านั้น

- บริษัทฯ จะให้ความสำคัญในการนำเสนอสิ่งที่ดีของโครงการ
อันเป็นจุดขายแก่ลูกค้าอย่างสม่ำเสมอ ทั้งในการโฆษณาและการประชาสัมพันธ์อย่างต่อเนื่อง
การติดตั้งสิ่งอำนวยความสะดวกภายในโครงการอีกทั้งได้ดำเนินการส่งเสริมการขายให้สอดคล้องกับกำลังซื้อของลูกค้าในแต่ละช่วงเวลาด้วย

- บริษัทฯ จะรักษาคุณภาพของการให้บริการลูกค้าให้สม่ำเสมอโดยตลอด เช่น
ในส่วนของการให้บริการหลังการขายอย่างต่อเนื่องเพื่อสร้างความสัมพันธ์ที่ดีของลูกค้าต่อโครงการของบริษัทฯ
ทั้งระยะสั้นและระยะยาวต่อไป

  จุดเด่นทางการตลาด

- รูปแบบของบ้านเน้นประโยชน์เนื้อที่ใช้สอย คุณภาพ ความสง่างาม และความเป็นเอกลักษณ์
โดยบริษัทฯ จะทำการสำรวจตลาดอย่างต่อเนื่อง เพื่อใช้เป็นข้อมูลให้ฝ่ายออกแบบของบริษัทฯ
สามารถออกแบบบ้านให้มีรูปแบบที่ทันสมัย
และตรงตามความต้องการของลูกค้าในเรื่องของประโยชน์ใช้สอย

- การติดตั้งสิ่งอำนวยความสะดวกต่าง ๆ ที่ทันสมัยให้แก่ลูกค้า
เช่นโทรศัพท์อินเตอร์เน็ตความเร็วสูง ระบบรักษาความปลอดภัยที่ทันสมัย
ตลอดจนสิ่งอำนวยความสะดวกต่าง ๆ ภายในโครงการ

- ระดับราคาและประเภทสินค้า สามารถตอบสนองความต้องการได้ทุกระดับ
เนื่องจากสินค้าของบริษัทฯ มีความหลากหลาย ไม่ว่าจะเป็น บ้านเดี่ยว ทาวน์เฮ้าส์
หรือคอนโดมิเนียม และในแต่ละโครงการที่บริษัทฯ ดำเนินการ
จะมีการตั้งราคาให้มีความหลากหลายเพื่อให้สามารถตอบสนองความต้องการของลูกค้าได้อย่างครอบคลุมทุกกลุ่ม

- ทุกโครงการอยู่ในทำเลที่ตั้งที่ดี อยู่ในแหล่งธุรกิจและชุมชน และใกล้กับระบบขนส่งที่ทันสมัย
ไม่ว่าจะเป็น ทางด่วน รถไฟฟ้า และรถไฟใต้ดิน ทำให้ลูกค้าของบริษัทฯ
ได้รับความสะดวกสบายในการเดินทาง

การจำหน่ายและช่องทางการจำหน่าย

-
รูปแบบของการขายโดยทีมงานขายประจำซึ่งดำเนินงานขายทั้งประจำที่สำนักงานขายภายในโครงการ
(Counter Sales) และการขายตรง (Direct Sales)
เพื่อครอบคลุมและให้ความสะดวกแก่ลูกค้า
โดยทีมงานขายจะรับผิดชอบตั้งแต่การวางแผนการขายและนำเสนอรายละเอียดของโครงการที่เหมาะสมกับความต้องการของลูกค้าแต่ละราย
โดยจะมีการวิเคราะห์ และกำหนดกลุ่มลูกค้าเป้าหมาย
และจะใช้กลยุทธ์ทางด้านการตลาดและการขาย
เพื่อให้เข้าถึงกลุ่มลูกค้าดังกล่าวให้ได้ประสิทธิภาพสูงสุด

- รูปแบบของการขายโดยทีมงานอิสระ (Direct Sales)
ซึ่งแนะนำลูกค้าของตนเองที่มีความต้องการอสังหาริมทรัพย์ที่ตรงกับโครงการที่บริษัทฯ พัฒนาอยู่

- การใช้โฆษณาในลักษณะที่สามารถใช้ได้กับหลาย ๆ
โครงการซึ่งส่งผลให้ต้นทุนค่าโฆษณาลดลงแต่ยังคงมีประสิทธิภาพและประสิทธิผลที่ดี การใช้
E-Marketing เพิ่มช่องทางการจัดจำหน่ายโดยสร้าง Web-Site ของบริษัทฯ
เพื่อโฆษณาประชาสัมพันธ์แก่ลูกค้าที่สนใจ

- การส่งเสริมการขายเพื่อให้สอดคล้องกับภาครัฐที่สนับสนุนให้ประชาชนจัดซื้อที่อยู่อาศัย เช่น
ยกเว้นค่าธรรมเนียมโอนกรรมสิทธิ์ การทำ Co-promotion ร่วมกับคู่ค้า สถาบันการเงิน
จัดเงื่อนไขพิเศษ เช่นการให้สินเชื่อดอกเบี้ยต่ำ, ฟรีดาวน์,
ข้อเสนอพิเศษสำหรับลูกค้าที่อยู่อาศัยด้วยอัตราดอกเบี้ยต่ำคงที่ระยะสั้น 1 ปีแรก
และสามารถกู้ได้100% รวมทั้งโครงการของบริษัทมีการตกแต่งพร้อมเฟอร์นิเจอร์เข้าอยู่
ซึ่งในอนาคตบริษัทฯ ก็จะมีการคิดรูปแบบการส่งเสริมการขายที่แตกต่างออกมาเรื่อยๆ
ตามภาวะการแข่งขันของอุตสาหกรรม

นอกเหนือจากการขายตามปกติ บริษัทฯ
จะมีการนำโครงการเข้าร่วมแสดงในนิทรรศการอสังหาริมทรัพย์ ที่จัดโดยผู้จัดที่มีชื่อเสียง
และมีความชำนาญในการดำเนินการเป็นประจำตามฤดูกาลขายที่พิจารณาแล้วว่าเหมาะสมกับการขายของแต่ละโครงการ

4.3 ลักษณะของลูกค้า

ลักษณะลูกค้าของโครงการต่างๆที่ทางบริษัทฯได้มีการดำเนินการก่อสร้างและอยู่ระหว่างดำเนินการก่อสร้างจะประกอบไปด้วยบุคคลจากหลากหลายอาชีพและหลายระดับรายได้
โดยมากลูกค้ามากกว่า 80 % เป็นบุคคลที่มีรายได้ระดับปานกลางถึงสูง
เนื่องจากลูกค้าที่ซื้อบ้านโดยส่วนใหญ่เป็นไปเพื่อการอยู่อาศัยจริง
มีเพียงส่วนน้อยที่ซื้อไว้เพื่อการลงทุนเป็นสินทรัพย์ ในช่วงที่เกิดวิกฤตเศรษฐกิจที่ผ่านมา
ผู้บริโภคใช้ความระมัดระวังมากขึ้นในการตัดสินใจ โดยมีการศึกษาข้อมูลโครงการอย่างละเอียด
พร้อมทั้งมีการเปรียบเทียบระหว่างคู่แข่ง
เพื่อให้มั่นใจว่าบ้านที่ซื้อจะตรงกับความต้องการของลูกค้าอย่างแท้จริง
ด้วยเหตุนี้บริษัทจึงตระหนักในการสร้างความสัมพันธ์ที่ดีทั้งต่อลูกค้าเก่าและลูกค้าใหม่
ซึ่งนโยบายทางบริษัทมีความตั้งใจที่จะสร้างความประทับใจในการให้บริการแก่ลูกค้าเหล่านี้ไปตลอด
โดยมีส่วนบริการหลังการขายเป็นผู้รับผิดชอบในการสร้างความสัมพันธ์ที่ดีกับลูกค้าใหม่
รักษาความสัมพันธ์ที่ดีกับลูกค้าเก่า และดูแลหรือให้บริการซ่อมแซมอุปกรณ์ ระบบไฟฟ้า น้ำประปา
มีการรับประกันความเสียหายระหว่างอยู่อาศัยเป็นระยะเวลา 1 ปี
อีกทั้งมีการประชาสัมพันธ์ความคืบหน้าของโครงการในการก่อสร้าง
การติดตามให้บริการแก่ลูกค้าตั้งแต่ขั้นตอนตัดสินใจซื้อจนถึงการส่งมอบ
ตลอดจนดูแลการบริหารโครงการเมื่อลูกค้าเข้าไปอาศัยแล้ว ให้เกิดความสะดวกสบาย
มีสภาพความเป็นอยู่ที่ดีไปตลอด

กลุ่มลูกค้าเป้าหมาย

บริษัทฯกำหนดกลุ่มลูกค้าโดยคำนึงถึงอำนาจซื้อที่ผู้บริโภคสามารถซื้อได้ หรือสามารถแบ่งจ่าย
และ/หรือผ่อนชำระกับทางธนาคารได้
โดยที่กลุ่มลูกค้าเป้าหมายในแต่ละโครงการที่บริษัทฯได้พัฒนาขึ้น คือ

- กลุ่มลูกค้าที่มีรายได้ประจำและต่อเนื่อง เช่น พนักงานบริษัท ธนาคาร ข้าราชการ ฯลฯ

- กลุ่มลูกค้าที่มีรายได้สูงหรือเป็นเจ้าของธุรกิจ

- กลุ่มลูกค้าในพื้นที่โครงการโดยรอบ และกลุ่มลูกค้าเดิมที่อาศัยอยู่ไม่เกิน 5 – 10 กิโลเมตร
จากโครงการ เนื่องจากลูกค้าจะมีความคุ้นเคยกับเส้นทางและสถานที่ตั้งโครงการ

- กลุ่มลูกค้าที่มีความต้องการโครงการที่มีสภาพแวดล้อมที่ดีขึ้น
หรือมีความพอใจในรูปแบบของโครงการ และ

สามารถเดินทางได้สะดวก

นโยบายการตั้งราคา

บริษัทฯมีนโยบายการตั้งราคาที่เป็นธรรมต่อผู้บริโภค โดยคำนึงถึงต้นทุนในการพัฒนาโครงการ
และโครงการโดยรอบที่บริษัทมองว่าเป็นคู่แข่งในการดำเนินงาน
เพื่อที่ว่าบริษัทฯจะสามารถแข่งขันได้กับผู้ประกอบการอื่นๆ โดยหลักการเบื้องต้น คือ

- การสำรวจราคาตลาดของโครงการอื่น ๆ ซึ่งเป็นโครงการลักษณะเดียวกัน
หรือใกล้เคียงกับของบริษัทฯ แล้วจึงกำหนดราคา
โดยพิจารณาจากต้นทุนและค่าใช้จ่ายในการพัฒนาโครงการ เพื่อที่บริษัทฯ
จะได้สามารถแข่งขันกับผู้ประกอบการรายอื่นได้ เนื่องจากบริษัทฯ มองว่าคู่แข่งของบริษัทฯ จะได้แก่
โครงการที่อยู่ใกล้เคียงโครงการของบริษัทฯ ไม่ได้มองเฉพาะเป็นบริษัทใดบริษัทหนึ่ง

- การพิจารณากำลังซื้อในตลาด
และการแบ่งเบาภาระการผ่อนชำระเงินดาวน์ในแต่ละงวดและระยะเวลาการผ่อนชำระ
เพื่อให้ลูกค้าสามารถผ่อนชำระเงินดาวน์โดยไม่มีปัญหา โดยการให้บริการในส่วนนี้ ทางบริษัทฯ
ได้รับความ

ร่วมมือจากธนาคารพาณิชย์ในประเทศในการให้สินเชื่อแก่ลูกค้าของบริษัทฯ
ที่มีความประสงค์จะซื้อบ้าน แต่ยังไม่มีกำลังซื้อเพียงพอ

4.4 ภาวะอุตสาหกรรมและการแข่งขัน

ภาวะอุตสาหกรรมอสังหาริมทรัพย์

ภาคอสังหาริมทรัพย์โดยรวมในปี 2555 มีการขยายตัวเพิ่มขึ้น 8.72%
ทั้งนี้พิจารณาจากตัวเลขที่อยู่อาศัยสร้างเสร็จ และจดทะเบียนเพิ่ม ในเขตกรุงเทพฯ และปริมณฑล ปี
2555* มีจำนวนรวม 88,997 หน่วย เมื่อเทียบกับปี 2554 ที่มีจำนวนรวมทั้งหมด 81,856 หน่วย
โดยแบ่งแยกเป็นที่อยู่อาศัยประเภทสร้างเอง 19,826 หน่วย ลดลง 1.50%
และที่อยู่อาศัยประเภทจัดสรร 69,171 หน่วย เพิ่มขึ้น 12.06% เมื่อเทียบกับปี 2554

อย่างไรก็ตามหากพิจารณาเฉพาะบ้านจดทะเบียนเพิ่มประเภทจัดสรร จำแนกตามประเภทที่อยู่อาศัยปี
2555* เมื่อเทียบกับปี 2554 มีการเปลี่ยนแปลงที่สำคัญดังนี้

-   ประเภทบ้านเดี่ยว และบ้านแฝด มีจำนวนรวมทั้งสิ้น 28,019 หน่วย ลดลง 15.80%
    เมื่อเทียบกับปี 2554 ที่มีจำนวน 33,275 หน่วย

-   ประเภททาวน์เฮ้าส์ และอาคารพาณิชย์ มีจำนวนรวมทั้งสิ้น 11,235 หน่วย ลดลง 18.86%
    เมื่อเทียบกับปี 2554 ที่มีจำนวน 13,847 หน่วย

-   ประเภทอาคารชุด มีจำนวนรวมทั้งสิ้น 49,743 หน่วย เพิ่มขึ้น 43.21% เมื่อเทียบปี 2554
    ที่มีจำนวน 34,734 หน่วย

ข้อมูลเปรียบเทียบที่อยู่อาศัยสร้างเสร็จ และจดทะเบียนเพิ่ม ในเขตกรุงเทพฯ และปริมณฑล

จำแนกตามประเภทดำเนินการ ระหว่างปี 2552 – 2555

  ------------------------------ -------- --------- ------------ --------- -------- -- -------
                                                    (หน่วย:ยูนิต)                         

  จำแนกตามประเภท                 2552     2553                   2554      2555*       

  สร้างเอง                        19,618   22,498                 20,128    19,826      

  จัดสรร                          75,359   84,395                 61,728    69,171      

  รวมทั้งหมด                       94,977   106,893                81,856    88,997      

  % การเปลี่ยนแปลง                 14.34%   12.55%                 -23.42%   8.72%       
  ------------------------------ -------- --------- ------------ --------- -------- -- -------

ที่มา : ดัชนีและเครื่องชี้เศรษฐกิจ ธนาคารแห่งประเทศไทย (http://www.bot.or.th)

หมายเหตุ : * ข้อมูลถึงเดือนตุลาคม 2555

  ** % การเปลี่ยนแปลงเทียบกับปีก่อนหน้า

ข้อมูลเปรียบเทียบที่อยู่อาศัยสร้างเสร็จ และจดทะเบียนเพิ่ม ในเขตกรุงเทพฯ และปริมณฑล

จำแนกตามประเภทที่อยู่อาศัย ระหว่างปี 2552 – 2555

  --------------------------------- --------- --------- ------------ --------- --
                                                        (หน่วย:ยูนิต)             

  ที่อยู่อาศัยจดทะเบียน จำแนกตามประเภท    2552      2553      2554         2555*     

  บ้านเดี่ยวและบ้านแฝด                  30,136    33,207    33,275       28,019    

  % การเปลี่ยนแปลง                    -18.36%   10.19%    0.20%        -15.80%   

  ทาวน์เฮ้าส์และอาคารพาณิชย์             11,116    13,767    13,847       11,235    

  % การเปลี่ยนแปลง                    -23.95%   23.85%    0.58%        -18.86%   

  อาคารชุด                           53,725    59,919    34,734       49,743    

  % การเปลี่ยนแปลง                    70.37%    11.53%    -42.03%      43.21%    

  รวมทั้งหมด                          94,977    106,893   81,856       88,997    

  % การเปลี่ยนแปลง                    14.34%    12.55%    -23.42%      8.72%     
  --------------------------------- --------- --------- ------------ --------- --

ที่มา : รายงานเศรษฐกิจการเงินรายเดือน ธนาคารแห่งประเทศไทย
(http://www.bot.or.th)

หมายเหตุ : * ข้อมูลถึงเดือนตุลาคม 2555

  ** % การเปลี่ยนแปลงเทียบกับปีก่อนหน้า

ข้อมูลเปรียบเทียบการโอนกรรมสิทธิ์อสังหาริมทรัพย์

จำแนกตามประเภทที่อยู่อาศัย ระหว่างปี 2552 – 2555

  --------------------------------- --------- --------- ------------ --------- --
                                                        (หน่วย:ยูนิต)             

  การโอนกรรมสิทธิ์ที่อยู่อาศัย              2552      2553      2554         2555*     
  จำแนกตามประเภท                                                               

  บ้านเดี่ยวและบ้านแฝด                  37,845    36,436    30,932       24,905    

  % การเปลี่ยนแปลง                    2.43%     -3.72%    -15.11%      -19.48%   

  ทาวน์เฮ้าส์และอาคารพาณิชย์             67,281    68,779    58,979       47,311    

  % การเปลี่ยนแปลง                    5.64%     2.23%     -14.25%      -19.78%   

  อาคารชุด                           56,114    72,913    60,278       51,489    

  % การเปลี่ยนแปลง                    22.48%    29.94%    -17.33%      -14.58%   

  รวมทั้งหมด                          161,240   178,128   150,189      123,705   

  % การเปลี่ยนแปลง                    10.10%    10.47%    -15.68%      -17.63%   
  --------------------------------- --------- --------- ------------ --------- --

ที่มา : รายงานเศรษฐกิจการเงินรายเดือน ธนาคารแห่งประเทศไทย
(http://www.bot.or.th)

หมายเหตุ : * ข้อมูลถึงเดือนตุลาคม 2555

  ** % การเปลี่ยนแปลงเทียบกับปีก่อนหน้า

การโอนกรรมสิทธิ์อสังหาริมทรัพย์ โดยพิจารณาจากตัวเลขจำแนกตามประเภท ปี 2555*
มีจำนวนรวม 123,705หน่วย เมื่อเทียบกับปี 2554 ที่มีจำนวนรวมทั้งหมด 150,189 หน่วย
โดยมีการเปลี่ยนแปลงที่สำคัญดังนี้

-   ประเภทบ้านเดี่ยว และบ้านแฝด มีจำนวนรวมทั้งสิ้น 24,905 หน่วย ลดลง 19.48%
    เมื่อเทียบกับปี 2554 ที่มีจำนวน 30,932 หน่วย

-   ประเภททาวน์เฮ้าส์ และอาคารพาณิชย์ มีจำนวนรวมทั้งสิ้น 47,311 หน่วย ลดลง 19.78%
    เมื่อเทียบกับปี 2554 ที่มีจำนวน 58,979 หน่วย

-   ประเภทอาคารชุด มีจำนวนรวมทั้งสิ้น 51,489 หน่วย ลดลง 14.58% เมื่อเทียบปี 2554
    ที่มีจำนวน 60,278หน่วย

ข้อมูลเปรียบเทียบที่อยู่อาศัยเปิดขายใหม่

จำแนกตามประเภทที่อยู่อาศัย ระหว่างปี 2552 – 2555

  ------------------------------ --------- --------- ------------ --------- --------- -- -------
                                                     (หน่วย:ยูนิต)                          

  ที่อยู่อาศัยเปิดขายใหม่               2552      2553                   2554      2555*        
  จำแนกตามประเภท                                                                         

  บ้านเดี่ยวและบ้านแฝด               13,822    20,278                 19,104    10,318       

  % การเปลี่ยนแปลง                 -8.23%    46.71%                 -5.79%    -45.99%      

  ทาวน์เฮ้าส์และอาคารพาณิชย์          19,785    35,424                 22,343    13,673       

  % การเปลี่ยนแปลง                 -7.33%    79.04%                 -36.93%   -38.80%      

  อาคารชุด                        23,993    60,972                 40,134    50,297       

  % การเปลี่ยนแปลง                 -23.40%   154.12%                -34.18%   25.32%       

  รวมทั้งหมด                       57,600    116,674                81,581    74,288       

  % การเปลี่ยนแปลง                 -14.96%   102.56%                -30.08%   -8.94%       
  ------------------------------ --------- --------- ------------ --------- --------- -- -------

ที่มา : รายงานเศรษฐกิจการเงินรายเดือน ธนาคารแห่งประเทศไทย
(http://www.bot.or.th)

หมายเหตุ : * ข้อมูลถึงเดือนตุลาคม 2555

  ** % การเปลี่ยนแปลงเทียบกับปีก่อนหน้า

ทั้งนี้ภาพรวมทางด้านอุปทานของภาคอสังหาริมทรัพย์
โดยพิจารณาจากตัวเลขที่อยู่อาศัยเปิดขายใหม่จำแนกตามประเภท ปี 2555* มีจำนวนรวม 74,288
หน่วย เมื่อเทียบกับปี 2554 ที่มีจำนวนรวมทั้งหมด 81,581 หน่วย
โดยมีการเปลี่ยนแปลงที่สำคัญดังนี้

-   ประเภทบ้านเดี่ยว และบ้านแฝด มีจำนวนรวมทั้งสิ้น 10,318 หน่วย ลดลง 45.99%
    เมื่อเทียบกับปี 2554 ที่มีจำนวน 19,104 หน่วย

-   ประเภททาวน์เฮ้าส์ และอาคารพาณิชย์ มีจำนวนรวมทั้งสิ้น 13,673 หน่วย ลดลง 38.80%
    เมื่อเทียบกับปี 2554 ที่มีจำนวน 22,343 หน่วย

-   ประเภทอาคารชุด มีจำนวนรวมทั้งสิ้น 50,297 หน่วย เพิ่มขึ้น 25.32% เมื่อเทียบปี 2554
    ที่มีจำนวน 40,134หน่วย

ทั้งนี้เมื่อพิจารณาจากยอดคงค้างสินเชื่อเพื่ออสังหาริมทรัพย์ของธนาคารพาณิชย์
โดยพิจารณาจากตัวเลขจำแนกตามประเภทผู้ขอสินเชื่อ ปี 2555* มีจำนวนรวม 1,761,049
ล้านบาท เมื่อเทียบกับปี 2554 ที่มีจำนวนรวมทั้งหมด 1,606,924 ล้านบาท
โดยมีการเปลี่ยนแปลงที่สำคัญดังนี้

-   ประเภทบ้านเดี่ยว และบ้านแฝด มีจำนวนรวมทั้งสิ้น 10,318 หน่วย ลดลง 45.99%
    เมื่อเทียบกับปี 2554 ที่มีจำนวน 19,104 หน่วย

-   ประเภททาวน์เฮ้าส์ และอาคารพาณิชย์ มีจำนวนรวมทั้งสิ้น 13,673 หน่วย ลดลง 38.80%
    เมื่อเทียบกับปี 2554 ที่มีจำนวน 22,343 หน่วย

ข้อมูลเปรียบเทียบยอดคงค้างสินเชื่อเพื่ออสังหาริมทรัพย์ของธนาคารพาณิชย์

จำแนกตามประเภทผู้ขอสินเชื่อ ระหว่างปี 2552 – 2555

  ------------------------------------ ----------- ----------- --------------- ----------- ----------- --------
                                                               (หน่วย:ล้านบาท)                           

  ยอดคงค้างสินเชื่อเพื่ออสังหาริมทรัพย์ของธพ.*   2552        2553                        2554        2555*       

  สินเชื่อส่วนบุคคลเพื่ออสังหาริมทรัพย์           961,796     1,092,407                   1,197,715   1,304,231   

  % การเปลี่ยนแปลง                       10.17%      13.58%                      9.64%       8.89%       

  สินเชื่อผู้ประกอบการอสังหาริมทรัพย์           380,161     360,860                     409,209     456,818     

  % การเปลี่ยนแปลง                       -8.83%      -5.08%                      13.40%      11.63%      

  รวมทั้งหมด                             1,341,957   1,453,267                   1,606,924   1,761,049   

  % การเปลี่ยนแปลง                       4.03%       8.29%                       10.57%      9.59%       
  ------------------------------------ ----------- ----------- --------------- ----------- ----------- --------

ที่มา : รายงานเศรษฐกิจการเงินรายเดือน ธนาคารแห่งประเทศไทย
(http://www.bot.or.th)

หมายเหตุ : * ข้อมูลถึงเดือนตุลาคม 2555

  ** % การเปลี่ยนแปลงเทียบกับปีก่อนหน้า

กล่าวโดยสรุปภาวะอุตสาหกรรมของธุรกิจอสังหาริมทรัพย์ ในรอบปีที่ผ่านมา
โดยภาพรวมยังคงเติบโตอย่างต่อเนื่อง โดยเฉพาะที่อยู่อาศัยประเภทคอนโดมิเนียม
ทั้งการการจดทะเบียนที่อยู่อาศัยสร้างเสร็จและการเปิดขายโครงการใหม่
อย่างไรก็ตามความต้องการซื้อที่อยู่อาศัยชะลอตัวลงเล็กน้อยเมื่อพิจารณาจากการโอนกรรมสิทธิ์ที่อยู่อาศัยโดยภาพรวม
ด้านสถาบันการเงินก็มีความระมัดระวังต่อการอนุมัติสินเชื่อเพื่อที่อยู่อาศัยมากขึ้นโดยยอดสินเชื่อเพื่ออสังหาริมทรัพย์ของธนาคารพาณิชย์ปรับตัวเพิ่มขึ้นเล็กน้อยในปี
2555

ภาวะการแข่งขัน

การแข่งขันในธุรกิจอสังหาริมทรัพย์ในปี 2555 ที่ผ่านมา
การพัฒนาโครงการคอนโดมิเนียมพื้นที่กรุงเทพมหานครชั้นในและชั้นกลางและตามเส้นทางรถไฟฟ้ายังคงเพิ่มขึ้นอย่างต่อเนื่อง
เนื่องจากความต้องการที่อยู่อาศัยประเภทคอนโดมิเนียมในบางทำเลยังมีอยู่สูง
อีกทั้งตลาดคอนโดมิเนียมยังอาจได้รับอานิสงส์จากวิกฤติน้ำท่วมปี 2554 ที่ผ่านมา
ซึ่งทำให้ผู้ที่ต้องการซื้อที่อยู่อาศัยอาจหันมาให้ความสำคัญในการเลือกซื้อที่อยู่อาศัยประเภทคอนโดมิเนียม
และยังอาจกลายมาเป็นทางเลือกในการซื้อบ้านหลังที่ 2
สำหรับกลุ่มผู้บริโภคที่มีความพร้อมทางด้านการเงิน

อย่างไรก็ตามทำเลบริเวณในตัวเมืองที่เหมาะสำหรับพัฒนาโครงการคอนโดมิเนียมเริ่มหายากและมีราคาเพิ่มสูงขึ้นมาก
จึงส่งผลให้ผู้ประกอบการเริ่มหันมาพัฒนาโครงการในพื้นที่รอบนอก
บริเวณชานเมืองและตามแนวรถไฟฟ้าที่กำลังจะก่อสร้างในอนาคต

อย่างไรก็ดีการพัฒนาที่อยู่อาศัยนั้นมีปัจจัยเฉพาะทางธุรกิจ คือ ต้นทุนการก่อสร้าง อาทิ
ราคาที่ดินที่ปรับตัวสูงขึ้นต่อเนื่อง ราคาวัสดุก่อสร้าง ค่าแรงงานขั้นต่ำ
ซึ่งปัจจัยด้านต้นทุนที่เพิ่มขึ้นส่งผลต่อราคาที่อยู่อาศัยซึ่งคาดว่าจะปรับตัวเพิ่มสูง
ซึ่งมีผลต่อการตัดสินใจซื้อที่อยู่อาศัยของผู้บริโภค
ดังนั้นผู้ประกอบการอสังหาริมทรัพย์จึงต้องพิจารณาดำเนินกลยุทธ์การตลาดที่จะสามารถคงระดับราคาขายที่อยู่อาศัย
หรือให้ราคาที่อยู่อาศัยปรับขึ้นเล็กน้อย เพื่อรักษาระดับรายได้และยอดขายอสังหาริมทรัพย์ของธุรกิจ

บริษัทฯ ดำเนินการเป็นผู้พัฒนาและจำหน่ายบ้านเดี่ยว ห้องชุด และทาวน์เฮ้าส์
โดยมีคู่แข่งขันของบริษัทฯ ตามทำเลที่ตั้งโครงการ ประกอบด้วย

+---------+-------+----------+--------+-------+----------+------------+
| E       |       |          | ค      |       |          | หมายเหตุ    |
| verland |       |          | ู่แข่งตาม |       |          |            |
|         |       |          | Lo     |       |          |            |
|         |       |          | cation |       |          |            |
+---------+-------+----------+--------+-------+----------+------------+
| โครงการ | จำน   | ราคาเฉล  | โ      | จำน   | ราคาเฉล  |            |
|         | วนยูนิต | ี่ย/ยูนิต(บา | ครงการ | วนยูนิต | ี่ย/ยูนิต(บา |            |
| และที่ตั้ง  | ทั้งหมด | ท/ตร.ม.) |        | ทั้งหมด | ท/ตร.ม.) |            |
|         |       |          | และที่ตั้ง |       |          |            |
+---------+-------+----------+--------+-------+----------+------------+
| มายวิลล่า | 10    | 25,000 - | 1.เร   | n/a   | 36,290 / | มีคู่แ        |
|         |       | 28,000   | สซิเด้นซ์ |       | ชั้นที่15    | ข่งที่มีผลิตภัณฑ |
| (คันทรี่คอ | 57    |          | คอนโ   | n/a   |          | ์ใกล้เคียงกับข |
| มเพล็กซ์) |       | 21,000 - | ดมิเนียม |       | 31,450 / | องบริษัทเพียง |
|         | 205   | 23,000   |        |       | ชั้นที่17    | 1          |
| อาคาร A |       |          | 2.บาง  |       |          | โค         |
|         |       | 21,000 - | นาเพลส |       | 29,838 / | รงการเท่านั้น |
| อาคาร B |       | 26,000   |        |       | ชั้นที่19    | ดังนั้น       |
|         |       |          |        |       |          | จึงคาดว่าภ   |
| อาคาร C |       |          |        |       | 31,000   | าวะการแข่งข |
|         |       |          |        |       |          | ันอยู่ในระดับท |
|         |       |          |        |       |          | ี่ไม่ค่อยรุนแรง |
|         |       |          |        |       |          | อ          |
|         |       |          |        |       |          | ีกทั้งยังได้เปร |
|         |       |          |        |       |          | ียบในเรื่องโป |
|         |       |          |        |       |          | รโมชั่นที่มีควา |
|         |       |          |        |       |          | มน่าสนใจกว่า |
+---------+-------+----------+--------+-------+----------+------------+

.

+---------+-------+----------+--------+-------+----------+------------+
| E       |       |          | ค      |       |          | หมายเหตุ    |
| verland |       |          | ู่แข่งตาม |       |          |            |
|         |       |          | Lo     |       |          |            |
|         |       |          | cation |       |          |            |
+---------+-------+----------+--------+-------+----------+------------+
| โครงการ | จำน   | ราคา     | โ      | จำน   | ราคา     |            |
|         | วนยูนิต | เฉลี่ย/ยูนิต | ครงการ | วนยูนิต | เฉลี่ย/ยูนิต |            |
| และที่ตั้ง  | ทั้งหมด | (ล้านบาท) |        | ทั้งหมด | (ล้านบาท) |            |
|         |       |          | และที่ตั้ง |       |          |            |
+---------+-------+----------+--------+-------+----------+------------+
| มายโฮม- | (อยู่ระ | 2.9 -    | 1.ภัสสร | 308   | 4.30 -   | มีการแข่ง    |
|         | หว่างก | 4.3      | 13     |       | 6.80     | ขันค่อนข้างสูง |
| สุวินทวงศ์ | ่อสร้าง |          |        | 700   |          | อย่างไรก็ตา  |
|         | )     |          | ถนนส   |       | 3.15 -   | มเนื่องจากโค |
|         |       |          | ุวินทวงศ์ | -     | 5.40     | รงการอยู่ติดถ |
|         |       |          | ห      |       |          | นนสุวินทวงศ์จ |
|         |       |          | นองจอก |       | 2.70 -   | ึงเป็นข้อได้เป |
|         |       |          |        |       | 4.55     | รียบของบริษัท |
|         |       |          | 2.บ้าน  |       |          | ทั้งนี้ราคาข   |
|         |       |          | ปาริชาติ |       |          | ายบ้านของบร |
|         |       |          | ส      |       |          | ิษัทอยู่ระหว่าง |
|         |       |          | ุวรรณภูมิ |       |          | 3-5 ล้านบาท |
|         |       |          | ถนนส   |       |          | ซึ่งตรงกับค   |
|         |       |          | ุวินทวงศ์ |       |          | วามต้องการข |
|         |       |          | ห      |       |          | องลูกค้าเป้าห |
|         |       |          | นองจอก |       |          | มายของบริษัท |
|         |       |          |        |       |          |            |
|         |       |          | 3.ปรีชา |       |          |            |
|         |       |          |        |       |          |            |
|         |       |          | ถนนส   |       |          |            |
|         |       |          | ุวินทวงศ์ |       |          |            |
|         |       |          | ห      |       |          |            |
|         |       |          | นองจอก |       |          |            |
+---------+-------+----------+--------+-------+----------+------------+

+---------+-------+----------+--------+-------+----------+------------+
| E       |       |          | ค      |       |          | หมายเหตุ    |
| verland |       |          | ู่แข่งตาม |       |          |            |
|         |       |          | Lo     |       |          |            |
|         |       |          | cation |       |          |            |
+---------+-------+----------+--------+-------+----------+------------+
| โครงการ | จำน   | ราคา     | โ      | จำน   | ราคา     |            |
|         | วนยูนิต | เฉลี่ย/ยูนิต | ครงการ | วนยูนิต | เฉลี่ย/ยูนิต |            |
| และที่ตั้ง  | ทั้งหมด | (ล้านบาท) |        | ทั้งหมด | (ล้านบาท) |            |
|         |       |          | และที่ตั้ง |       |          |            |
+---------+-------+----------+--------+-------+----------+------------+
| มายโฮม- | (อยู่ระ | 3.45 -   | 1.     | 134   | 2.57 -   | มีการแข่ง    |
|         | หว่างก | 6.00     | The    |       | 3.95     | ขันค่อนข้างสูง |
| เชียงใหม่ | ่อสร้าง |          | Urbana | 227   |          | อย         |
|         | )     |          | (p     |       | 2.76 -   | ่างไรก็ตามเน |
|         |       |          | hase2) | -     | 4.29     | ื่องจากโครงก |
|         |       |          |        |       |          | ารอยู่ติดทิวเข |
|         |       |          | 2.     |       | 3.05 -   | าและล้อมรอบ |
|         |       |          | Sa     |       | 4.34     | ด้วยธรรมชาติ |
|         |       |          | nsaran |       |          | มีคว        |
|         |       |          | Chi    |       |          | ามเป็นส่วนตัว |
|         |       |          | angmai |       |          | จึงเป       |
|         |       |          |        |       |          | ็นข้อได้เปรียบ |
|         |       |          | 3.     |       |          | และตรงกับคว |
|         |       |          | V      |       |          | ามต้องการขอ |
|         |       |          | ararom |       |          | งลูกค้าเป้าหม |
|         |       |          |        |       |          | ายของบริษัทฯ |
+---------+-------+----------+--------+-------+----------+------------+

ทั้งนี้บริษัทฯ มีข้อได้เปรียบกว่าคู่แข่งในส่วนของการพัฒนาโครงการใหม่ของบริษัทฯ
เพื่อให้เป็นแหล่งชุมชนขนาดใหญ่ ที่มีความครบครันของสิ่งอำนวยความสะดวกมากที่สุด เช่น
โรงเรียน
นับเป็นการสร้างความแตกต่างจากโครงการของคู่แข่งขันเพื่อรองรับภาวะการแข่งขันในอุตสาหกรรม
บริษัทฯ ได้มีการกำหนดแนวทางการบริหารดังนี้

การเลือกทำเลที่ตั้งของโครงการ
เนื่องจากทำเลที่ตั้งของโครงการถือเป็นปัจจัยในการพิจารณาอันดับต้น ๆ ของผู้ที่ต้องการที่อยู่อาศัย
ดังนั้นบริษัทฯ จะเลือกทำเลที่ตั้งของโครงการต่าง ๆ ของบริษัทฯ ที่ตั้งอยู่ในทำเลที่ได้รับความนิยม
และมีการคมนาคมสะดวก

การกำหนดราคาที่เหมาะสม ราคายังคงเป็นปัจจัยหนึ่งที่ผู้บริโภคใช้ประกอบการตัดสินใจซื้อบ้าน
บริษัทฯ จึงมีนโยบายที่จะกำหนดราคาให้เหมาะสมและเป็นธรรม
เพื่อให้ผู้บริโภคเกิดความพึงพอใจกับประโยชน์และสิ่งต่าง ๆ
ที่ได้รับจากการซื้อบ้านที่อยู่อาศัยของบริษัทฯ

คุณภาพและรูปแบบของบ้าน บริษัทฯ ให้ความสำคัญในการเลือกใช้วัสดุที่มีคุณภาพได้มาตรฐาน
การควบคุมดูแลการก่อสร้างโดยผู้เชี่ยวชาญของบริษัทฯ
เพื่อให้คุณภาพของบ้านเป็นไปตามมาตรฐานที่บริษัทฯ กำหนดไว้ สำหรับในส่วนของรูปแบบบ้านนั้น
บริษัทฯ จะเน้นในเรื่องของรูปแบบบ้านที่ทันสมัยควบคู่กับประโยชน์ใช้สอย โดยรูปแบบบ้านของบริษัทฯ
จะมีส่วนช่วยสร้างความแตกต่างในตัวสินค้าของบริษัทฯ จากบริษัทคู่แข่ง

4.5 วัตถุดิบและผู้จำหน่าย

- วัตถุดิบหลักของบริษัทฯ จะประกอบด้วยที่ดิน และวัสดุก่อสร้างซึ่งบริษัทฯ
ได้ให้ความสำคัญอย่างมากต่อการพัฒนาโครงการ โดยปัจจัยที่นำมาพิจารณาในการซื้อที่ดิน ได้แก่
ทำเลที่ตั้ง ระบบสาธารณูปโภค สภาพสิ่งแวดล้อมรอบ ๆ โครงการ โดยบริษัทฯ
จะเน้นการพัฒนาโครงการเดิม และที่ดินที่มีอยู่ให้แล้วเสร็จ นอกจากนี้บริษัทฯ
ยังมีแผนจัดซื้อที่ดินเพื่อขยายโครงการอื่น ๆ รวมถึงที่ดินในทำเลที่มีศักยภาพสูง
เพื่อประโยชน์ในการดำเนินธุรกิจของบริษัทฯ ในอนาคต โดย ณ ปัจจุบัน บริษัทฯ
ยังมีที่ดินเปล่าที่อยู่ระหว่างการเตรียมการพัฒนา ที่จ.เชียงใหม่ ซึ่งบริษัทฯ
คาดว่าจะสามารถรองรับการขยายงานของบริษัทฯ ได้อีกประมาณ 3-5 ปี

- ด้านการก่อสร้าง บริษัทฯ จะทำการว่าจ้างผู้รับเหมาในระบบงานต่าง ๆ
ในการดำเนินการก่อสร้าง ให้เป็นไปตามแบบของบริษัทฯ โดยจะมีวิศวกรและสถาปนิกของบริษัทฯ
คอยตรวจสอบ ดูแล ควบคุมงาน ให้เป็นไปตามรูปแบบที่กำหนดไว้เป็นระยะ ๆ
ตลอดช่วงการพัฒนาโครงการ
และในบางโครงการก็จะมีการว่าจ้างบริษัทที่ปรึกษามาช่วยทำการตรวจสอบและควบคุมการก่อสร้างด้วย

- บริษัทฯ จะพิจารณาคัดเลือกผู้รับเหมาที่มีความชำนาญและมีความพร้อมในการดำเนินการก่อสร้าง
เพื่อให้ได้ผลงานที่มีคุณภาพเป็นไปตามมาตรฐานของการก่อสร้างที่บริษัทฯ ได้กำหนดไว้
และต้องให้แล้วเสร็จตามแผนงานการก่อสร้างที่ได้วางไว้แล้วด้วย ซึ่งโดยส่วนใหญ่แล้วบริษัทฯ
จะเลือกใช้ผู้รับเหมาที่บริษัทฯ เคยว่าจ้างมาในอดีตและมีผลงานเป็นที่น่าพอใจ
ซึ่งปัจจุบันจะมีอยู่ประมาณ 5 – 6 บริษัท

4.6 ผลกระทบต่อสิ่งแวดล้อม

ไม่มี

4.7 ประวัติการทำผิดและแนวทางการแก้ไข

ไม่มี

งานที่ยังไม่ได้ส่งมอบ ณ 31 ธันวาคม 2555

โครงการที่อยู่ระหว่างการส่งมอบ ณ วันที่ 31 ธันวาคม 2555

[TABLE]

หมายเหตุ : 1. งานที่ยังไม่ส่งมอบคำนวณจากมูลค่างานที่ยังไม่ส่งมอบ/มูลค่างานที่ทำสัญญา

  2. โครงการมายวิลล่ามีอาคารสำนักงานทั้งหมด 60 สำนักงาน และมีห้องชุดพักอาศัย 718
  ห้องชุด และมีการจำหน่ายไปแล้วทั้งสิ้น 50 สำนักงานและ 456 ห้องชุด
  ดังนั้นบริษัทฯจึงได้รับโอนโครงการเพื่อนำมาพัฒนาต่อจำนวน 10 สำนักงานและ 262 ห้องชุด